ഹണിട്രാപ്പിങ് ശ്രമത്തിനിടെ എട്ടംഗ ക്രിമിനല് സംഘം തൊണ്ടര്നാട്ടില് പിടിയില് മാനന്തവാടി: നിരവധി കേസുകളില് പ്രതികളായ എട്ടംഗസംഘത്തെ തൊണ്ടര്നാട് കുഞ്ഞോം അലോഫ്റ്റ് വില്ല എന്ന ഹോംസ്റ്റേയില് നിന്നും തൊണ്ടനാട് എസ്.ഐ രാംജിത് കുമാറിന്റെ നേതൃത്വത്തിലുള്ള പോലീസ് സംഘം പിടികൂടി. ഇവരില് നിന്നും 100 ഗ്രാം കഞ്ചാവും കണ്ടെടുത്തു. വടകര എടച്ചേരി സ്വദേശി പൂവാളന്റവിട അഫ്സല് 32, കുറ്റ്യാടി വടയം ഇടത്തിപ്പൊയില് ഫാസില് 30, കുറ്റ്യാടി തളീക്കര കുനിയില് അജ്മല് 33, തൊട്ടില്പാലം ചാപ്പന്തോട്ടം ഷോബിന്പോള് 33, കാഞ്ഞങ്ങാട് ശക്തി നഗര് പരിയാരംവീട് അഷ്റഫ് 39, തൊട്ടില്പാലം ചാത്തങ്ങോട്ടുനട നിയാസ് 32, കാഞ്ഞങ്ങാട് പാണത്തൂര് അജി ജോസഫ് 38, കാഞ്ഞങ്ങാട് പാണത്തൂര് പടിഞ്ഞാറേക്കുന്നേല് സരിന് സണ്ണി 33 എന്നിവരെയാണ് പോലീസ് അറസ്റ്റു ചെയ്തത്. ഹോംസ്റ്റേയില് സ്ത്രീകളെയെത്തിച്ച് ആവശ്യക്കാരെ വിളിച്ചുവരുത്തി ചതിയില്പെടുത്തി പണമുണ്ടാക്കാനുള്ള ഗൂഡാലോചനക്കിടെയാണ് ഇവരെ പിടികൂടിയതെന്ന് പോലീസ് പറയുന്നു. പ്രതികളില് അഫ്സല് മുമ്ബ് കോറോത്തെ മസാജ് സെന്ററില് വെച്ച് പരിചയപ്പെട്ട കുറ്റ്യാടി സ്വദേശിയായ സ്ത്രീ അന്യ സംസ്ഥാനക്കാരായ പെണ്കുട്ടികളെ മസാജിങ്ങ് എന്ന പേരില് എത്തിച്ചു നല്കാമെന്ന് പറഞ്ഞിരുന്നു. ഇവരെ കാണിച്ച് ആവശ്യക്കാരെ എത്തിച്ച് ബ്ലാക്ക്മെയില് ചെയ്ത് പണം തട്ടലായിരുന്നു ഇവരുടെ ഉദ്ദേശ്യം. ഇതിനായി മുന്പ് ഹണിട്രാപ്പ് ചെയ്ത് പരിചയമുള്ള ഫാസിലിനെയും അജ്മലിനെയും ഇവര് കൂടെകൂട്ടി. ഇവര് രണ്ടു പേരും മാനന്തവാടി സ്റ്റേഷന് പരിധിയില് ഹണിട്രാപ്പ് കേസില് പ്രതികളാണ്ബാക്കിയുള്ള പ്രതികള് കഞ്ചാവ് കേസിലും, മോഷണം പിടിച്ചുപറി, പോക്സോ, വധശ്രമം തുടങ്ങിയ കേസുകളിലും പ്രതികളാണ്. ഇവര്ക്ക് സ്ത്രീകളെ എത്തിച്ചു നല്കാമെന്ന് പറഞ്ഞ കുറ്റ്യാടി സ്വദേശിനിക്ക് എതിരെയും അന്വേഷണം നടക്കുന്നുണ്ട്. ഇവര് സഞ്ചരിച്ചിരുന്ന നാലുകാറുകളും, ഒരു ബൈക്കും, എട്ടു മൊബൈല് ഫോണുകളും സ്ത്രീകള്ക്ക് നല്കാനായി കരുതിയിരുന്ന 39000 രൂപയും പോലീസ് കണ്ടെടുത്തു. കോടതിയില് ഹാജരാക്കിയ പ്രതികളെ റിമാന്റ് ചെയ്തു.